Z á p i s n i c a

zo zasadnutia pozemkového spoločenstva Urbár Stankovany,

konaného dňa 17.10.2019

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Sprava o stave účtu
4. Správa OLH
5. Správa o dodávkach palivového dreva pre podielnikov
6. Predbežné naplánovanie zimnej ťažby
7. Návrh na odmenu členov výboru a DR
8. Poverenie predsedu na zastupovanie v konaní so ŠOP
9. Diskusia
10. Návrh na uznesenie

Zasadnutie viedol predseda výboru, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Predseda oboznámil prítomných s programom, ktorý bol schválený. Za zapisovateľku určil Annu Brukovú.

1. **Kontrola uznesenia**

Uznesenia o uzatvorení zmluvy havarijného poistenia na traktor a vymáhanie pohľadávky od p. Metesa neboli splnené.

1. **Správa o stave účtu**

K 17. 10. 2019 bolo na bežnom účte v Poštovej banke 59 863,32 € .

1. **Správa OLH**

So správou LOH oboznámil prítomných predseda výboru, nakoľko Michal Chomist nebol prítomný na zasadnutí. Správa LOH tvorí prílohu tejto zápisnice. Ďalej informoval, že samovýrobu v Havrane vykonávajú Karol Hadač ml. a Miroslav Gašper.

1. **Správa o dodávkach palivového dreva pre podielnikov**

K 17.10.2019 bolo dodané palivové drevo pre 50 podielnikov.

1. **Predbežné naplánovanie zimnej ťažby**

Predseda výboru sa informoval u členov výboru o predbežnom naplánovaní zimnej ťažby. Išlo by o drevo na predaj. Členovia výboru sa zhodli na tom , že v zimnej ťažbe netreba pokračovať, pretože cena dreva je momentálne nízka a treba rátať s tým, že v budúcnosti , keď bude väčší dopyt môže cena stúpať.

1. **Návrh na odmenu členov výboru a DR**

Členovia výboru sa zhodli na tom, že odmenu za svoju prácu dostanú ako deputát. Takáto forma odmeny platí aj pre členov DR a ostatných pracovníkov.

1. **Poverenie predsedu na zastupovanie v konaní s ŠOP**

Obec Stankovany zverejnila informáciu o začatí správneho konania vo veci výrubu drevín, v ktorých môžu byť dotknuté záujmy ochrany prírody a krajiny chránené zákonom. Ide o výrub 665 ks drevín a 36 800m2 krovitých porastov za hranicami zastavaného územia obce. Výrubom sa plánujú zlepšiť podmienky pre racionálne obhospodarovanie pozemkov na poľnohospodárske účely. Výbor poveruje Jána Karasa , aby zastupoval pozemkové spoločenstvo v začatom správnom konaní vo veci výrubu drevín a krovitých porastov.

1. **Diskusia**

Výbor poveril Ing. Petra Tomáňa, aby pokračoval vo vymáhaní pohľadávky p. Metesa. Všetky podklady v tejto veci mu budú dodané. Ing. Peter Straka dodal, že ak vymáhanie pohľadávky nebude úspešné, treba podať trestné oznámenie a riešiť to súdnou cestou. Predseda výboru informoval, že pokračuje prerezávka v Havrane. Ing. Peter Tomaň sa informoval, aký je postup pri samovýrobe dreva. Michal Belko sa zaujímal o cenu dreva. Ing. Peter Straka hovoril o sťažnostiach pri dodávkach palivového dreva, o zakúpení náhradných dielov na motorovú pílu, zaujímal sa o pílení na pílnici.

1. **Návrh na uznesenie**

Predseda výboru podal návrh na uznesenie.

V Stankovanoch 17. 10. 2019 zapísala Anna Bruková

Overovatelia: ..........................

 ...........................

 Prílohy: Prezenčná listina

 Správa LOH

U z n e s e n i e

prijaté na zasadnutí výboru PS Urbár Stankovany

dňa 17. 10. 2019

Uznesenie č. 1 k bodu 1

Výbor PS súhlasí s programom a s menovaním zapisovateľky.

Uznesenie č. 2 k bodu 2

Uznesenie zo zasadnutia dňa 29.8. 2019 neboli splnené.

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu LOH.

Uznesenie č. 5 k bodu 5

Výbor PS berie na vedomie správu o dodávkach palivového dreva pre podielnikov.

Uznesenie č. 6 k bodu 6

 Výbor PS neschvaľuje pokračovať v zimnej ťažbe dreva.

Uznesenie č. 7 k bodu 7

Výbor PS schválil odmeny vo forme deputátu.

Uznesenie č. 8 k bodu 8

Výbor PS poveruje Jána Karasa ,na zastupovanie v správnom konaní vo veci výrubu drevín a krov so ŠOP.

Uznesenie č. 9 k bodu 9

Výbor PS poveril Ing. Petra Tomáňa vo vymáhaní pohľadávky p. Metesa.

Výbor PS berie na vedomie diskusné príspevky, obsah ktorých je zaznamenaný v zápisnici.

V Stankovanoch 17.10. 2019 Ján Karas

 Predseda PS Urbár Stankovany